

**ประกาศองค์การบริหารส่วนตำบลเมืองยาง**

 **เรื่อง รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลเมืองยาง**

.............................................

 ด้วยองค์การบริหารส่วนตำบลเมืองยาง อำเภอชำนิ จังหวัดบุรีรัมย์ มีความประสงค์จะดำเนินการรับสมัครบุคคลเพื่อสั่งจ้างและแต่งตั้งเป็นพนักงานจ้างขององค์การบริหารส่วนตำบลเมืองยาง จำนวน 1 ตำแหน่ง 1 อัตรา เนื่องจากตำแหน่งดังกล่าวว่าง ตามแผนอัตรากำลัง 3 ปี ประจำปีงบประมาณ 2561 – 2563

อาศัยอำนาจตามความในมาตรา ๑๕ และมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกาศคณะกรรมการพนักงานส่วนตำบลจังหวัดบุรีรัมย์ (ก.อบต.จังหวัด) เรื่อง หลักเกณฑ์เกี่ยวกับพนักงานจ้าง ลงวันที่ 14 ตุลาคม 2547 ข้อ 4 ข้อ 18 ข้อ 19 ข้อ 20 และข้อ 23 ประกอบกับประกาศคณะกรรมการพนักงานส่วนตำบลจังหวัดบุรีรัมย์ (ก.อบต.จังหวัด) เรื่อง หลักเกณฑ์เกี่ยวกับพนักงานจ้าง (ฉบับที่ 3) ลงวันที่ 19 สิงหาคม 2557 และประกาศคณะกรรมการพนักงานส่วนตำบลจังหวัดบุรีรัมย์ (ก.อบต.จังหวัด) เรื่องหลักเกณฑ์เกี่ยวกับพนักงานจ้าง (ฉบับที่ 4) ลงวันที่ 6 พฤศจิกายน 2560 จึงประกาศรับสมัครสอบคัดเลือกเพื่อสรรหาและเลือกสรรบุคคลเป็นพนักงานจ้างทั่วไป ขององค์การบริหารส่วนตำบลเมืองยาง ดังนี้

**1. ประเภทพนักงานจ้าง/ ตำแหน่งที่รับสมัคร**

**สังกัด สำนักงานปลัด**

* 1. ประเภทพนักงานจ้างทั่วไป ได้แก่
1. คนงานทั่วไป จำนวน 1 อัตรา

 **2. คุณสมบัติของผู้มีสิทธิสมัคร**

 **คุณสมบัติทั่วไป** ต้องมีคุณสมบัติและไม่มีลักษณะต้องห้าม ดังต่อไปนี้

1. มีสัญชาติไทย
2. มีอายุไม่ต่ำกว่า ๑๘ ปี และไม่เกิน ๖๐ ปี
3. เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็น

ประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

1. ไม่เป็นผู้ดำรงตำแหน่งข้าราชการการเมือง
2. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิต ฟั่นเฟือนไม่สมประกอบ หรือเป็นโรคตามที่ ก.อบต.กำหนด ดังนี้
3. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
4. วัณโรคในระยะอันตราย
5. โรคเท้าช้างในระยะที่ปรากฏอาการเป็นที่รังเกียจแก่สังคม
6. โรคติดยาเสพติดให้โทษ
7. โรคพิษสุราเรื้อรัง

- ๒ –

 (๖) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามมาตรฐานทั่วไป หลักเกณฑ์และวิธีการเกี่ยวกับการบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

 (๗) ไม่เป็นผู้บกพร่องในศีลธรรมอันดี จนเป็นที่รังเกียจของสังคม

 (๘) ไม่เป็นกรรมการพรรคการเมืองหรือเจ้าหน้าที่ในพรรคการเมือง

 (๙) ไม่เป็นบุคคลล้มละลาย

 (๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 (๑๑) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ

 (๑๒) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไปหลักเกณฑ์และวิธีการปฏิบัติเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

 (๑๓) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไปหลักเกณฑ์และวิธีการปฏิบัติเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

 (๑๔) ไม่เป็นผู้เคยกระทำการทุจริตในการสอบเข้ารับราชการ

 **3. คุณสมบัติเฉพาะสำหรับตำแหน่ง**

 ผู้สมัครสอบจะต้องเป็นผู้มีคุณสมบัติเฉพาะตำแหน่งดังกล่าว ตามที่องค์การบริหารส่วนตำบลเมืองยางกำหนดในประกาศรับสมัคร โดยมีรายละเอียดความรับผิดชอบ ลักษณะงาน และคุณสมบัติเฉพาะสำหรับตำแหน่ง อัตราค่าตอบแทน ระยะเวลาในการจ้าง (รายละเอียดตามภาคผนวก ก แนบท้ายประกาศนี้)

 **4. อัตราค่าตอบแทนที่จะได้รับ**

1. ค่าตอบแทน เดือนละ 9,000 บาท และค่าครองชีพ 1,000 บาทต่อเดือน

 **5. การสมัครสอบและสถานที่รับสมัคร**

 **5.1 วัน เวลา และสถานที่รับสมัคร**

 ให้ผู้ประสงค์จะสมัครสอบคัดเลือกขอและยื่นใบสมัครพร้อมหลักฐานด้วยตนเอง ได้ที่สำนักปลัด องค์การบริหารส่วนตำบลเมืองยาง อำเภอชำนิ จังหวัดบุรีรัมย์ ตั้งแต่วันที่ 19 - 28 มิถุนายน ๒๕61 ระหว่างเวลา 08.30 น. - 16.30 น. (เว้นวันหยุดราชการ) หรือติดต่อสอบถามรายละเอียดเพิ่มเติมได้ที่โทรศัพท์ 0 4460 9977

  **5.2 ค่าธรรมเนียมในการสมัครสอบ**

 ผู้สมัครจะต้องเสียค่าธรรมเนียมในการสมัคร ตำแหน่งละ ๑๐๐ บาท โดยผู้สมัครจะต้องชำระเงินพร้อมกับการยื่นใบสมัคร ทั้งนี้ เมื่อสมัครสอบแล้วค่าธรรมเนียมการสมัคร จะไม่คืนให้ไม่ว่ากรณีใดๆ ทั้งสิ้น

- 3 -

  **6. เอกสารและหลักฐานที่ต้องใช้ในการสมัคร**

ผู้สมัครสอบต้องยื่นใบสมัครสอบต่อเจ้าหน้าที่รับสมัครสอบพร้อมยื่นหลักฐานซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังต่อไปนี้

* 1. ใบสมัคร (ติดต่อขอรับได้ที่ สำนักปลัดองค์การบริหารส่วนตำบลเมืองยาง)
	2. รูปถ่ายหน้าตรงไม่สวมหมวก ไม่ใส่แว่นตาดำ ถ่ายมาแล้วไม่เกิน ๖ เดือน

 ขนาด 1 นิ้ว จำนวน ๓ รูป

(3) สำเนาทะเบียนบ้าน (รับรองสำเนาถูกต้อง) จำนวน 1 ฉบับ

 (4) สำเนาบัตรประจำตัวประชาชน (รับรองสำเนาถูกต้อง) จำนวน 1 ฉบับ

 (๕) ใบรับรองแพทย์ซึ่งออกให้ไว้ไม่เกิน ๑ เดือน (ตัวจริง) จำนวน ๑ ฉบับ

 (6) สำเนาใบประกาศนียบัตร ใบสุทธิ หรือใบแสดงวุฒิการศึกษา จำนวน 1 ฉบับ

 (รับรองสำเนาถูกต้อง)

 (7) หลักฐานอื่นๆ เช่น ใบทหารกองเกิน (สด.๙) ใบเปลี่ยนชื่อ - สกุล ทะเบียนสมรส

 ทะเบียนหย่า (รับรองสำเนาถูกต้อง) จำนวน 1 ฉบับ

 (8) องค์การบริหารส่วนตำบลเมืองยาง ไม่รับสมัครสอบแข่งขัน และไม่ให้เข้าสอบแข่งขันสำหรับพระภิกษุ หรือสามเณร ทั้งนี้ตามหนังสือกรมสารบรรณคณะรัฐมนตรีฝ่ายบริหาร ที่ นว 89/2501 ลงวันที่ 27 มิถุนายน 2501 ตามหนังสือสำนักงาน ก.ท. ด่วนมากที่ มท 0311/ว 5626 ลงวันที่ 23 มกราคม 2521 และตามความในข้อ 5 ของคำสั่งในมหาเถรสมาคม ลงวันที่ 22 กันยายน 2521 สำหรับการสอบครั้งนี้ ให้ผู้สมัครสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตรงตามประกาศรับสมัคร หากภายหลังปรากฏว่า ผู้สมัครสอบรายใดดังกล่าวไม่ครบถ้วน องค์การบริหารส่วนตำบลเมืองยางถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการบรรจุเป็นพนักงานจ้างขององค์การบริหารส่วนตำบลเมืองยาง

**7. การประกาศรายชื่อผู้มีสิทธิเข้ารับการสรรหาและเลือกสรร**

 องค์การบริหารส่วนตำบลเมืองยาง จะประกาศรายชื่อผู้มีสิทธิเข้ารับการสรรหาและเลือกสรรในวันที่ 29 มิถุนายน ๒๕61 ณ บอร์ดติดประกาศ ที่ทำการองค์การบริหารส่วนตำบลเมืองยาง อำเภอชำนิ จังหวัดบุรีรัมย์

 **8. หลักเกณฑ์และวิธีการสรรหาและเลือกสรร**

 คณะกรรมการดำเนินการคัดเลือกและเลือกสรรพนักงานจ้างขององค์การบริหารส่วนตำบลเมืองยางจะใช้วิธีการสอบคัดเลือกโดยยึดหลัก “สมรรถนะ” ที่จำเป็นต้องใช้สำหรับการปฏิบัติงานของตำแหน่งรายละเอียดตามแนบท้ายประกาศนี้ ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60

 - 4 –

 **9. วัน เวลา และสถานที่สอบคัดเลือก**

 สอบสัมภาษณ์ ในวันที่ 2 กรกฎาคม 2561 เวลา 09.30 น. เป็นต้นไป ณ ที่ทำการองค์การบริหารส่วนตำบลเมืองยาง อำเภอชำนิ จังหวัดบุรีรัมย์

ผู้สมัครสอบฯ ต้องแต่งกายด้วยชุดสุภาพเรียบร้อย และไปถึงสถานที่สอบก่อนเวลาสอบ 20 นาที เมื่อเลยกำหนดเวลาเข้าสอบไปแล้ว 15 นาที ถือว่าไม่มีสิทธิเข้าสอบ

 **10. ให้ผู้เข้ารับการสอบคัดเลือกปฏิบัติตามระเบียบ ดังนี้**

 (1) แต่งกายให้สุภาพเรียบร้อย สุภาพสตรีสวมเสื้อ กระโปรง สวมรองเท้าหุ้มส้น สุภาพบุรุษสวมเสื้อ กางเกง โดยสอดชายเสื้อไว้ในกางเกง สวมรองเท้าหุ้มส้น ประพฤติตนเป็นสุภาพชน

 (2) นำบัตรประจำตัวประชาชน และบัตรประจำตัวสอบพนักงานจ้างไปในวันสอบด้วย

 (3) ต้องเชื่อฟังและปฏิบัติตามคำสั่ง และคำแนะนำของกรรมการหรือเจ้าหน้าที่ดำเนินการสอบโดยเคร่งครัด

 (4) ต้องไม่กระทำการใดๆ อันเป็นการรบกวนแก่ผู้ที่ยังสอบอยู่ หากผู้ใดไม่ปฏิบัติตามระเบียบเกี่ยวกับการสอบ หรือทุจริต หรือพยายามทุจริต อาจไม่ได้รับอนุญาตให้เข้าสอบ และคณะกรรมการมีสิทธิพิจารณาสั่งงดการให้คะแนนเฉพาะวิชาใดวิชาหนึ่ง หรือทุกวิชาก็ได้

 **11. การประกาศรายชื่อผู้ผ่านการสรรหาและเลือกสรร**

 องค์การบริหารส่วนตำบลเมืองยาง จะประกาศรายชื่อผู้ผ่านการสอบคัดเลือก ในวันที่ 3 กรกฎาคม 2561 ณ บอร์ดติดประกาศ ที่ทำการองค์การบริหารส่วนตำบลเมืองยาง อำเภอชำนิ จังหวัดบุรีรัมย์

 **๑2. การขึ้นบัญชีผู้ที่ได้รับการสรรหาและเลือกสรร**

การขึ้นบัญชีผู้ที่ผ่านการสรรหาและเลือกสรร จะเรียงลำดับจากผู้ที่ได้คะแนนสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความรู้ความสามารถที่มากกว่าเป็นผู้อยู่ในลำดับที่สูงกว่า และจะขึ้นบัญชีผู้ที่ผ่านการสรรหาและเลือกสรร เป็นเวลา ๑ ปี นับแต่วันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี

 **๑3. การจัดทำสัญญาจ้างผู้ผ่านการเลือกสรร**

 ผู้ที่ได้รับการสรรหาและเลือกสรร จะได้รับการบรรจุแต่งตั้งเป็นพนักงานจ้างตามลำดับในบัญชีผู้ที่ได้รับการสรรหาและเลือกสรรพนักงานจ้าง โดยองค์การบริหารส่วนตำบลเมืองยาง จะดำเนินการทำสัญญาจ้าง ทั้งนี้ไม่ก่อนวันที่ ก.อบต.จังหวัดบุรีรัมย์ให้ความเห็นชอบ

จึงประกาศให้ทราบโดยทั่วกัน

 ประกาศ ณ วันที่ 1 มิถุนายน พ.ศ. ๒๕61

 (นายมุนี อุไรรัมย์)

 นายกองค์การบริหารส่วนตำบลเมืองยาง